№ 3 мектеп –гимназия

жалпы ата-аналар жиналысының

 № 1 хаттамасы

 19.09. 2024ж.

 Өткізілетін орны: мәжіліс залы

Қатысқандар: ата-аналар

Күн тәртібінде:

1. Балаларды қаржылық қауіпсіздігі туралы.

2. Отбасы тәрбиесі: құқықтық сана.

3. Қаражаттарды заңсыз жинаудың алдын алу.

Тыңдалды:

Бірінші мәселе бойынша мектеп директорының орынбасары Тунгишбаева А.К. сөз алып балаға отбасында ақша ресурстарын дұрыс басқаруды үйрету; ата-аналар мен балалардың қаржылық сауаттылығын мен қоса қаржылық қауіпсіздігін арттырып, қауіпсіз орта қалыптастыру керектігін айтты. Қаржылық сауаттылық пен қауіпсіздік мәселелері— бұл маңызды дағды, заман талабы. Сондықтан оны бала кезден бастап үйреткен жөн. Ақшаны дұрыс пайдалану өмірде өте қажет болады. Сондықтан 3–4 немесе 7–8 жастан бастап балаларды қаржылық сауаттылыққа үйрете бастауға болады. Ересек адамдар күн сайын ақшаны қолданады. Біз бұл әрекеттерді әрдайым жасағандықтан, оларға көп көңіл бөлмейміз. Адамдардың көбі бұл балаларға қызықты емес деп ойлайды. Бірақ іс жүзінде бұл олай емес.

Екінші мәселе бойынша Өткелбаева Б.М және ТІЖО А.Оспанова жас ұрпаққа құқықтық тәрбие беру – жан-жақты тәрбиенің маңызды бір саласындағы жасөспірімдердің құқықтық тәрбиесі болып табылатынын айтты. Құқықтық тәрбиенің мақсаты – оқушылардың құқықтық сауаттылығы мен құқықтық санасын арттыру және құқықтық мәдениет дағдыларын қалыптастыру. Осы мақсатта ата-аналарға заңнамалық нормалар мен балалардың құқықтары мен міндеттері туралы түсіндіріп берді.Оқушылардың санасы мен құқықтық мәдениетін қалыптастыру критерийлері болып негізгі заңдарды білу, оларды түсіну және міндетті түрде мүлтіксіз орындау; құқыққа, заңдылыққа құрмет көрсету; алған білімдерін күнделікті өмірде практикада өз бетінше, өз орнына қолдана білу; нормаларға қайшы келмейтін мінез-құлық әдетін қалыптастыру болып табылады. Нақты айтсақ, құқықтық білім беру арқылы жасөспірім құқықтың не екенін ұғынады және оның санасы қалыптасып, дамиды. Құқықты ұғынумен қоса тұлғаны заңды құрметтеуге, қорғауға, орындауға дағдыландыру мен заңның әділдігіне сендіру – құқықтық сананың негізгі белгілері болып табылады. Аталған белгілер оқушыларды құқықтық тәрбиелеу – отбасынан және мектеп табалдырығынан бастап жүзеге асады. Осы мақсатта мектепте құқықтық кеңесте қарастырлатын ата-аналар жиналыстары, дәрістер, заң қызметкерлерінің қатысуымен кездесулер, ұстаздар тәжірибесімен ой бөлісулер, пікірталастар мен дөңгелек үстелдер сияқты ата-аналармен тығыз байланыстағы жұмыс жолдары жоспарға сәйкес өткізілуде.

3. Қаражаттарды заңсыз жинаудың алдын алу.

Үшінші мәселе бойынша мектеп директоры Муханбедина Э.М. « Қаражаттарды заңсыз жинаудың алдын алу туралы» бұйрығымен таныстырды.Мектепте қаражат жинауға тиым салынатыны туралы айтты. Болған жағдайда мүдделі мекемелерге хабар беру керектігін айтты.

Ұсыныс:

1. Балаларды қаржылық қауіпсіздігі ата-аналарының (заңды өкілдерінің) қамтамасыз ету міндетті болып табылуы.
2. Оқушылардың құқықтық сауаттылығы мен құқықтық санасын арттыру және құқықтық мәдениет дағдыларын қалыптастыруы мақсатында мектеп пен отбасы болып бірге жұмыс жүргізу.
3. Сынып жетекшілерге ата-аналарға үнемі тығыз байланыста болу.
4. Мектепте қаражат жинауға тиым салынатыны туралы барлық ата-аналарды хабардар ету.

Шешім:

1. Балаларды қаржылық қауіпсіздігі ата-аналарының (заңды өкілдерінің) қамтамасыз ету міндеттелсін.
2. Оқушылардың құқықтық сауаттылығы мен құқықтық санасын арттыру және құқықтық мәдениет дағдыларын қалыптастыруы мақсатында мектеп пен отбасы болып бірге жұмыс жүргізілсін.
3. Сынып жетекшілермен ата-аналар арасында үнемі тығыз байланыста жұмыс жүргізілсін.
4. Мектепте қаражат жинауға тиым салынатыны туралы барлық ата-аналар хабардар етілсін.

 Комиссия төрайымы: А. Салықбаева